Publication: Magyar Közlöny
Issue: MK-1998-46 (Year: 1998, Number: 46)
Era: 1990-2004
Section: a 19/1998. (VI. 3.) NM rendelethez
Paragraph Index: 2360

4. Mentőápolóként az foglalkoztatható, aki megfelel az MR mellékletének I/A/2. pontjában foglalt követelményeknek. I/B. Mentőápolói felügyelettel történő betegszállítást csak olyan szervezet végezhet, amelynek szakmai tevékenységét oxyologus szakorvosi szakképesítéssel rendelkező orvos vagy legalább 3 éves mentési gyakorlattal rendelkező orvos irányítja. II. Tárgyi feltételek II/A. Betegszállító állomás: egészségügyi intézmény, amely — alkalmas: = a betegszállítási feladatok fel- illetve átvételére, és a betegszállító egységek irányítására, = a szolgálatban lévő szakszemélyzet — a vonatkozó építészeti, közegészségügyi, munkaegészségügyi, munka- és tűzvédelmi normák szerinti — elhelyezésére, = a betegszállító járművek és egészségügyi felszerelésük készenlétben tartására és tárolására, takarítására és fertőtlenítésére; valamint — megfelelő hírközlő eszközökkel (telefon és URH rádió) rendelkezik. II/B. Betegszállító járművek Közúti betegszállító gépjármű az ÁNTSZ-engedély kiadásakor a gyártás évétől számítva 3 évesnél idősebb nem lehet, és a forgalomba helyezés évétől számítva legfeljebb 10 évig üzemeltethető. Az adott állomásra szervezett betegszállító gépkocsik számával arányosan tartalék gépkocsi(ka)t kell biztosítani.

Source: https://magyarkozlony.hu/hivatalos-lapok/4395f42d6b173244941d78099f6a1267bfd8cd27/dokumentumok/0711e5b1d898f1cde2dafa7e8f2518aa89ff249b/letoltes